325 
Æg inde i Kørene, men som i øvrigt næppe gøre nogen Skade. 
Ligeledes træffe vi talrige Mygge larver og ganske særlig Chiro - 
nomus plumosus. Denne Form er utvivlsomt alle Ferskvands¬ 
bryozoers værste Fjende. End ikke de slanke PI. repens Grene eller 
Cristatella s geléagtige Kolonier skaanes; talrigst optræder den dog 
i Pl.fungosa s store Klumper. Man træffer her dens Gange, der ere 
beklædte med et fint Silkespind, borede ind paa Kryds og tværs i 
Kolonien. Lader man Kolonierne staa i Ro, kan man mellem de ud¬ 
foldede Lophophorer se Myggelarvens Halebørster komme til Syne, 
viftende nye Vandstrømme uafbrudt ind i Gangene. Saa snart 
Kolonien kommer i Bevægelse, gaa Larverne ind i Bunden af disse. 
Naar den derimod begynder at raadne, søge de ofte i hundredevis ud 
og ligge i store Mængder paa Akvariets Bund. Meget ofte har jeg 
fundet Chironomus Myggebaade strandede tæt ved Kolonierne, og 
de ganske spæde, lige udkrøbne Larver krybende om paa deres Over¬ 
flade. De spille en ikke ringe Rolle i Koloniernes Liv, thi de 
bidrage i det sene Efteraar i meget høj Grad til deres Opløsning; 
ved at gennembore dem paa Kryds og tværs aabne de tillige Veje 
for Statoblasterne. Forpupningen sker inde i Kolonierne, og det 
er paa et vist Tidspunkt af Aaret meget almindeligt at finde de 
sprængte Puppehude med deres store Trachéfjerbuske ragende ud 
mellem Rørene. 
Endvidere støder man ogsaa ofte paa forskellige Naider, som 
iøvrigt mest opholde sig paa Koloniens Yderside; hyppigst træffer 
man Nais proboscidea siddende med sin lange Snabel indboret i 
Rørene, ligesom ogsaa dens Kapsler ere yderst almindelige paa 
Kolonierne, blandt andet ogsaa paa Paludicella. 
Det er bekendt, at Spongillerne huse Larven af en ejendommelig 
Neuropter, Sisyra, der kun er kendt fra disse alene. Jeg fandt 
i 1896 paa Cristatella -Kolonier fra Bondedammene talrige Sisyra- 
Larver, der kravlede om udeupaa disse og borede deres lange haar- 
fine Mandibler ind gennem Mundaabningen, uden at Lophophorerne 
derfor trak sig sammen. I mine Skaale levede de 3 Uger paa Kolo¬ 
nierne, og jeg maa formode, at de virkelig hørte hjemme paa disse. 
